[{"text_idx": "#000002", "text": "O\u0303ppustel on u\u0308ks asi, mille peale vo\u0303ib alati mu\u0308rki vo\u0303tta: va\u0308ljaso\u0303it viibib. Nii ka ta\u0308navusel HUNT 2016-l. Pingutasime, mis me pingutasime, kuid kolonn hakkas liikuma kell 21.47, ehk ta\u0308pselt samal ajal, mil aasta eest. Sellega aga sarnasus aasta eest peetud o\u0303ppusega ka lo\u0303ppes. Ta\u0308navu ei olnud ma\u0308rgata u\u0308htegi puust AK-47, seega oli ko\u0303ik see mees (ning mo\u0303ni daam) SBK poolt kenasti la\u0308bi katsutud ja relvako\u0303lbulikuks tunnistatud. Kevadise ta\u0308iskuu valgel sai laager suurema segaduseta pu\u0308sti ja o\u0303ppuste rutiin vo\u0303is alata."}, {"text_idx": "#000003", "text": "Tagalaru\u0308hma jaoks ta\u0308hendab see rutiin varustuse vedu rindele, haavatute vedu vastupidises suunas ning loomulikult maskeerimist. Sekka ja vahelduseks patrullimist ja sidevalvet."}, {"text_idx": "#000004", "text": "Kuna ta\u0308navu ei olnud ko\u0308o\u0308ki ega ta\u0308htsat staapi koos ko\u0303igi oma otsatute vajadustega, ei pidanud tagalaru\u0308hm end lausa hingetuks rabelema. Uneaega hakkas siiski nappima nagu tavaliselt. Ru\u0308hma va\u0308iksem koosseis to\u0303i paratamatult kaasa tavapa\u0308rasest tihedama tulevalve ja patrullimisru\u0308tmi, aga hakkama saime. Vaid autojuhid nautisid nagu ikka oma \u201epu\u0308ha lehma\u201c staatust ja vo\u0303isid lo\u0303ua lo\u0303unasse keerata, sellal kui relvakaaslased patrullisid vo\u0303i sidevalvet pidasid. Autojuhtide aeg algas aga o\u0308o\u0308pimeduses ja oh neid Pakri poolsaare radu, mida ku\u0308llap kellegi hajameelsusest autoteedeks nimetatakse. Unimogide ku\u0308ljepeeglid ja vedrustus sai ko\u0303ige ra\u0308ngemalt proovile pandud, kuid edasi nad liikusid ja pa\u0308rale jo\u0303udsid. Korra ka sinna, kus mingi u\u0308ksus pidanuks moona ootama, aga ei oodanud. See ta\u0308hendab, et oli vaid kuuvalguses tukkuv lagendik ja ei u\u0308htegi hingelist. Hiljem selgus, et u\u0308ksus oli va\u0308lkkiirelt u\u0308mber paiknenud, aga teave sellest tagalaru\u0308hmani ei jo\u0303udnud. Huvitav, mida tegelikus olukorras sel puhul ette vo\u0303etakse? Kuid eks o\u0303ppuste kasuteguriks tuleb nimetada ka seiku, mida ei saa ette ennustada, ku\u0308ll aga tulevikus va\u0308ltida."}, {"text_idx": "#000008", "text": "Kaitseva\u0308e luurekeskuse u\u0308levaade olukorrast Ukrainas 8.september 2023, 12:10\nStaabikaitseru\u0308hma Ma\u0308grad Erna matkal 2023\n\u201cMa ei unusta Sind!\u201d \u2013 82 aastat juuniku\u0308u\u0308ditamisest"}]